Ismoil Ahmedov. Ismoil Ahmedov (ozarbayjon: İsmayıl Əhmədov; 1907–1986) – Kavkaz musulmonlar idorasi 10-muftiysi. Shaxsiy hayoti. Ismoil Ahmedov 1907-yil 27-noyabrda Shaki shahrida tugʻilgan. 1916–1918-yillarda Shaki boshlangʻich maktabida, keyin shahar maktabida, 1923–1930-yillarda madrasada oʻqigan. 1936-yilda turmush qurgan. Faoliyati. 1941-yil 23-iyunda Ikkinchi jahon urushi uchun Nuxa harbiy komissarligidan armiya safiga chaqirilgan. „Stalingrad mudofaasi uchun“ medali va „Harbiy xizmatlari uchun“ medali bilan taqdirlangan. 1945–1967-yillarda Nuxa maishiy xizmat koʻrsatish majmuasida sartarosh boʻlib ishlagan. Keyin Bokuga koʻchib oʻtgan va salkam ikki yil Hoji Ajdarbey (Koʻk masjid) masjidida mulla boʻlib ishlagan. 1969-yil may oyida Hoji Ismoil Ahmedov Kavkaz musulmonlari idorasi raisi oʻrinbosari etib saylandi. U bir qancha xorijiy mamlakatlarga sayohat qilib, koʻplab oliy musulmon majlislari va tinchlik anjumanlarida qatnashgan. Vafoti va meros. Ahmedov 1986-yil 18-fevralda 78 yoshida Bokuda vafot etdi. Uning vafotidan keyin bu lavozim 1989-yilgacha boʻsh qoldi. 1932-yilda yozgan „Ramazon“ nomli qasidasi vafotidan keyin nashr etilgan.